శ్రీలంక స్పిన్‌ మ్యాజిక్‌తో సందకన్‌, హెరాత్‌ వీరంగం
ఆస్ట్రేలియా 203 పరుగులకే ఆలౌట్‌
పల్లేకెలె : శ్రీలంకతో జరుగుతున్న తొలి టెస్టులో మొదటి ఇన్నింగ్స్‌లో ఆస్ట్రేలియా స్వల్ప స్కోరుకే ఆలౌటైంది. చివరి వికెట్‌గా లియాన్‌ 17 పరుగుల వద్ద సందకన్‌ పెవలియన్‌కు పంపడంతో ఆసీస్‌ తొలి ఇన్నింగ్స్‌ ముగిసింది. కాగా స్పిన్నర్లు హెరాత్‌ 49  పరుగులు ఇచ్చి 4 వికెట్లు తీసుకుని టాపార్డర్‌ను ఔట చేయగా సందకన్‌ 58 పరుగులిచ్చి 4 వికెట్లతో లోయర్‌ ఆర్డర్‌ను పెవిలియన్‌ బాట పట్టించడంతో 79.2 ఓవర్లలో 203 పరుగులు వద్ద ఆస్ట్రేలియా ఆలౌటైంది. ఆసీస్‌ 87 పరుగుల తొలి ఇన్నింగ్స్‌ ఆధిక్యంలో ఉంది. శ్రీలంక తమ తొలి ఇన్నింగ్స్‌లో 117 పరుగులకే కుప్పకూలిపోయిన సంగతి తెలిసిందే. రెండవ ఇన్నింగ్స్‌ ప్రారంభించిన శ్రీలంక 6 పరుగుల వద్ద ఓపెనర్‌ పెరీరాను 4 పరుగుల వద్ద శ్రీలంక ఔట్‌ చేసింది. ఆటగాళ్లు లంచ్‌ విరామం తీసుకోగా వర్షం ఎడతెరిపి లేకుండా కురియడంతో  రెండవ రోజు ఆట నిలిపి వేశారు. అంతకు ముందు ఓవర్‌ నైట్‌ స్కోరు 2 వికెట్లకు 66 పరుగులు వద్ద బ్యాటింగ్‌కు దిగిన ఆసీస్‌ మరో  మూడు పరుగులు జోడించగానే మూడవ వికెట్‌ కోల్పోయింది. స్మిత్‌ 30 పరుగులు,హెరాత్‌ బౌలింగ్‌లో ముందుకొచ్చి ఆడగా కీపర్‌ చండీమాల్‌  బాగా ఆడి స్టంప్‌ ఔట్‌ చేశాడు. హెరాత్‌ తన మరుసటి ఓవర్లలో ఖవాజాను 26 పరుగుల వద్ద పెవిలియన్‌కు పంపాడు.దీంతో 70 పరుగుల కే ఆసీస్‌ టాపార్డర్‌ 4 వికెట్లు కోల్పోయింది. మార్ష్‌ 63 బంతులు ఆడి 5 బౌండరీలతో 31 పరుగులు,వోజెస్‌ 115 బంతులు ఆడి 3 బౌండరీ లతో 47 పరుగులు చేసి అయిదవ వికెట్‌కు 60 పరుగులు భాగస్వామ్యం నెలకొల్పారు.వీరిద్దరూ పోరాడకుంటే ఆసీస్‌ స్కోరు 200 కూడా  దాటిపోయేది కాదు. అక్కడి నుంచి ఆసీస్‌ వరుస విరామాలతో వెనిల్‌ 2 పరుగులు, వోజెస్‌ 47 పరుగులు,స్టార్క్‌  11 పరుగులు, కీఫే 23 పరుగులు, లియాన్‌ 17 పరుగులు వద్ద ఔటయ్యారు. శ్రీలంక బౌలర్‌ ప్రదీప్‌ 2 వికెట్లు తీసుకున్నాడు. ఆసీస్‌ స్పిన్నర్‌ నాథన్‌ లియాన్‌, పేసర్‌ హాజిల్‌వుడ్‌ ధాటికి శ్రీలంక తొలి ఇన్నింగ్స్‌లో 117 పరుగులకే ఆలౌటైంది.